Cuneiform Tablet AKT 1 27 (Ist. 12491)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma i-na-a-ma a-na ma-nim il₅-ba-ni ša-lim-IŠTAR DINGIR-šu-GAL ù kà-zu-wa qí-bi₄-ma 16 GÍN KÙ.BABBAR a-šùr-e-mu-qí DUMU ma-nim ḫa-bu-lam-ma KÙ.BABBAR ú ṣí-ba-sú a-na 1 ma-na i-tù-wa-ar a-ma-kam ṣa-áb-ta-šu-ma KÙ.BABBAR ú ṣi-ba-sú li-iš-ku-nu-ma a-tù-nu ú šu-ut iš-tí-ku-nu li-ik-nu-uk-ma a-ni-ša-am lu-ub-lu-nim-ma a-na-kam i-re-e-eš₁₅ ṭup-pì-šu KÙ.BABBAR li-ší-qí-il₅-ma ù ṭup-pu-šu a ša ki-ma šu-a-tí lá-dí-in a-pu-tum a-na-kam um-ma šu-ut-ma a-lá-ak KÙ.BABBAR ú-ba-lá-kum is-li-a-ni-ma KÙ.BABBAR lá i-ta-áb-lá-am a-pu-tum iḫ-da-ma na-pá-al-tù-šu té-er-ta-ak-nu li-li-kam-ma ṭup-pá-am ša kà-ri-im lá-al-qé-ma lu-ša-sí-ḫa-ni